Ribe Stifts Adresseaviser, 1847-01-22
Den 13 Januar udbredte sig i Kiel den Efterretning, at det slesvig-holsteen-lauenborgske Kancelli havde givet Ordre til at sætte Overretsadvokat Beseler i Slesvig og Dr. Lorenzen i Kiel under Fiskalens Tiltale, for deres ved Folkeforsamlingen i Reumunster den 20. Juli 1846 udviste Virksomhed, (Første var næmlig Forsamlingens Præsident; Sidste Forfatter til den der antagne Adresse til de holstenske Stænder), samt at der tillige herom var gjort Meddelelse til de forskjellige Valgkollegier i Hertugdømmerne, med Opfordring til, som Følge deraf at udstryge Hr. Beselers Navn af Valglisten for Staden, Slesvig. Da Hr. Beseler nu netop var tilstede i Kiel i disse Dage, ved Omslaget, saa har denne Anklage rimeligviis bidraget til at fremskynde den Beslutning hos et stort Antal derværende Studenter, og Borgere, med hvem ogsaa mange tilstedeværende Fremmede forenede sig, ved et Hoch, at bringe ham Bevidnelsen af den almindelige Høiagtelse. En tæt sammentrængt Skare af flere tusinde Mennesker drog altsaa den 13. om Aftenen, imellem Kl. 9 og 10, syngende Visen Schleswig=Holstein meerumschlungen! ud til Hr. Beselers Vaaning i Forstaden, og efterat en Student her havde udbragt det besluttede Hoch for Beseler, takkede denne i et længere Foredrag, der sluttede med et Hoch for en slesvig-holsteensk Forfatning med afgjørende Stemme ved Lovgivning og Skattebevilling; thi den nærværendende Stænderforfatning gav i ingen Henseende tilfredsstillende Garantier. En saadan schleswig-holsteinsk Konstitution maatte man med alle lovlige Midler og med mandigt Mod stræbe efter at opnaae. Derefter drog Størstedelen af den udenfor Beselers Vaaning forsamlede Mængde, i Førstningen med den største Rolighed, over den saakaldte gamle Vold til Skomagergaden, hvor den kongl. Kommissair ved sidste slesvigske Stænderforsamling, Regeringspræsident v. Scheel, der samme Dags Eftermiddag var indtruffen til Kiel, logerede hos sin Svoger, Kapt. v. Michelsen. Udenfor dennes Huus gjorde Folkemassen Holdt og gav sit Mishag imod Hr. v. Scheel tilkjende ved Piben og Raaben; men næsten til samme Tid indtraf ogsaa en Afdeling Soldater, som under en Politibetjents Anførsel søgte at drive Mængden fra hinanden, og, da dette ikke lykkedes med det Gode, uddeelte Kolbestød til Høire og Venstre, hvorved flere Mennesker bleve slagne til Jorden og een Mand, Advakat Dr. Cornis fra Garding, en Mand allerede tilaars, der blot skal have været tilstede som Tilskuer ved det Beserleske Hoch og vilkaarlig være revet med af Folkemassen til det michelsenske Huus, betydelig kvæstedes. Mængden drog derefter endnu en Tidlang omkring i Gaderne, syngende: "SchleswigHolstein meerumschlungen! Jmidlertid blev der blæst Allarm og hele Jægerbataillonen samledes; men videre Excesser fandt ikke Sted, og end ikke en Rude var bleven ituslaaet i Hr. v. Scheels Logis. Man dadler almindelig, at den først virksomme Troppeafdeling, der af Nogle angives til 20, af Andre til 40 Mand, ikke var anført af nogen Officeer, men blev af en Politibetjent beordret til Angreb, uden at der til Folkemængden var forudgaaet nogen formelig Opfordring om at skilles ad. (Kiel. Korspondbl. og Hamb. Børsh.) Fra Huusum skrives under 16. de i Flensb. Zeit. Jgaar valgtes Etatsraad Luders i Slesvig til Stænderdeputeret for vor Stad og vor tidligere Deputeret, Senator Rheder, til Suppleant.